מאיר זמיר

מאיר זמיר (נולד בשנת 1948) הוא תת-אלוף לשעבר בצה"ל, אשר עוטר בעיטור העוז.

שירות צבאי
זמיר נולד וגדל בזכרון יעקב. התגייס לצה"ל בשנת 1966 ושירת בחיל השריון. הוא עבר הכשרה כאיש צוות טנק, לחם במלחמת ששת הימים ולאחריה מונה למפקד טנק. בהמשך אף עבר קורס מפקדי טנקים וקורס קצינים. במלחמת יום הכיפורים שימש זמיר כמפקד פלוגה ג' בגדוד 82 בחטיבה 7. הפלוגה סופחה לגדוד 77 של החטיבה, וזכתה לכינוי "כוח טייגר". בלילה הראשון במלחמה השמידה פלוגתו כ-30-35 טנקים ונגמ"שים סורים, ובכך סייעה לבלימת הטנקים של חטיבה 43 הממוכנת הסורית, שניסתה לפרוץ מדרום לקוניטרה. המארב של כוח טייגר נלמד באקדמיות הצבאיות ברחבי העולם. 

את המלחמה סיימה פלוגתו מבלי שאיבדה חייל או טנק. על האופן בו לחם ופיקד על הכוח הוענק לו עיטור העוז. לאחר מלחמת יום כיפור מונה כמפקד גדוד ולאחר מכן שימש כמפקד חטיבה 7 בשנים 1984-1982, וכמפקד חטיבת בית הספר לשריון בשנים 1987-1986. בהמשך שירותו הצבאי הועלה לדרגת תא"ל ובשנים 1991–1990 שימש כמפקד המרכז הלאומי לאימונים ביבשה.

בשנת 1999 נעצר בפרגוואי בחשד למעורבות בסחר והברחת נשק אולם שוחרר מחוסר ראיות. בשנת 2010 נעצר בישראל בחשד למעורבות בסחר איברים. הפרשה הסתיימה בהסדר טיעון עם הפרקליטות שלפיו הוטל עליו קנס של 50,000 שקלים ועונש של שלושה חודשי עבודות שירות, שבוטל בשל מצבו הרפואי.

לקריאה נוספת
רנן שור, 40 טנקים סוריים, במחנה גיליון 3–4, 24 בספטמבר 1974, עמ' 19–20
 אל"ם (מיל') אילן סהר, מורשת חטיבה 7 בקרבות רמת הגולן במלחמת יום הכיפורים - חלק א' - קרבות הבלימה, זרקור - מחלקת היסטוריה צהל, 2013
 המארב הלילי של טייגר, מלחמת יום הכיפורים - מפי לוחמים, 1973, תיק - 1986-157-342

קישורים חיצוניים
 עיטור העוז שהוענק למאיר זמיר, אתר "בעוז רוחם"
 אילן סהר, הלחימה בדרום פתחת קוניטרה ובמוצב 109, 2003
 אילן סהר, עד קצה היכולת - חטיבה 7 בקרבות הבלימה, שריון גיליון 44, 2013, עמ' 83
 פנחס וולף, , במחנה, 22 בדצמבר 2006, כפי שהועלה ב"אתר הגבורה"
 
 
 שחר שטיינפלד, אין עוד יחידה כזאת, "הזיקית", 11 ביוני 2013
 
 דניאלה שאול, הפלוגה שלא צריכה אנדרטה, שישי בגולן, 13 באוקטובר 2016
 עמוס גלבוע, פרשת גבורה במלחמת יוה"כ שלא זכתה ל"כותרות", 28/09/2017, אתר News1
 
 
 עדות רס"ן מאיר זמיר (טייגר), בפני אוספי החומר של ועדת אגרנט, 17.4.74, באתר המרכז למלחמת יום הכיפורים

הערות שוליים 

תתי-אלופים בצה"ל
מפקדי חטיבה 7
מפקדי עוצבת המפץ
מפקדי עוצבת בני חיל
מעוטרי עיטור העוז במלחמת יום הכיפורים
מפקדי המרכז הלאומי לאימונים ביבשה
מפקדי חטיבת אגרוף הברזל
זכרון יעקב: אישים
מפקדי גדודים בחטיבה 7
מעוטרי חטיבה 7
ישראלים שנולדו ב-1948